पर्यावरण बचाओ पक्षी बचाओ मुहिम के तहत पर्यावरण प्रेमी लक्ष्मण सिंह चट्ठा की ओर से सरकारी मिडिल व सरकारी प्राइमरी स्कूल लखमीरवाला में बच्चों को मिट्टी के सकोरे व पौधे वितरित किए गए। इस मौके पर छात्रों की ओर से गीत कविताएं आदि भी पेश किए गए। छात्रों को संबोधित करते हुए लक्ष्मण सिंह चट्ठा ने कहा कि दिन प्रतिदिन दूषित हो रहे पर्यावरण व लुप्त हो रहे पक्षियों को बचाने के लिए समाज को आगे आना चाहिए। पक्षियों के पीने के लिए पानी के सकोरे घरों की छतों पर रखने चाहिए व ज्यादा से ज्याद पौधे लगाने चाहिए। ताकि लुप्त हो रहे पक्षियों व दूषित हो रहे पर्यावरण को बचाया जा सके। इस मौके पर समाज सेवक हरदीप बिक्की ने छात्रों को खाने पीने व रहने के बारे में जानकारी दी। इस मौके पर आढ़ती एसोसिएशन के पूर्व प्रधान बिट्टू सिंह लखमीरवाला, विक्की गर्ग, प्रिंसिपल नवकिरण, रीतू कौशल, आशीश गुप्ता, कांता रानी, गगनदीप कौर, खुशप्रीत कौर, विवेक कुमार, करमजीत सिंह, इकबाल सिंह आदि उपस्थित थे।